alexandrainst/scandi-wiki huggingface dataset:
Óðmenn - Spilltur heimur

Óðmenn er 45 snúninga hljómplata gefin út af SG - hljómplötum árið 1970. 
Á henni flytja Óðmenn tvö lög. Hljóðritun fór fram í Olympic Sound Studios í London. Tæknimaður, George Chris. Umsjón með hljóðritun (producer), Derek Wadsworth. Ljósmynd á umslagi, Sigurgeir Sigurjónsson.

Lagalisti 
Spilltur heimur - Lag - texti: Jóhann Jóhannsson
Komdu heim - Lag - texti: Jóhann Jóhannsson

Spilltur heimur 
Við lifum öll í spilltum heimi', sem gefur engum grið, þar sem
samvizka er engin til og lítil von um frið, þar sem tortryggni og 
sjálfselska sér eiga engin mörk, þar sem jafnrétti og bræðralag eru 
orð á hvítri örk.

,,Bísness"-menn þeir vilja stríð svo seljist þeirra vopn, af þeirra 
völdum er heimurinn sem skíðlogandi ofn, og saklaust fólk fyrir 
þeirra náð er myrt eða svelt í hel, en hvaða máli skiptir það 
meðan okkur líður vel.

Við Íslendingar erum þjóð, sem þolir ekki blóð, látum hundraðkall 
í sjóð og teljum okkur góð, og allar þjóðir eru eins — þær hugsa 
bara um sig, og sömu sögu er hægt að segja bæði um þig og mig.

Því þetta er spilltur heimur, spilltur heimur, já, þetta er spilltur 
heimur, spilltur heimur.

Textabrot af bakhlið plötuumslags 

SG-hljómplötur
Hljómplötur gefnar út árið 1970
Þuríður Sigurðardóttir - Í okkar fagra landi

Þuríður Sigurðardóttir er 45 snúninga hljómplata gefin út af SG - hljómplötum árið 1970. 
Á henni flytur Þuríður Sigurðardóttir ásamt Lúdó Sextett tvö lög. Ljósmynd á framhlið tók Stefán Guðni.

Lagalisti  
 Í okkar fagra landi - Lag - texti: Hall - Þorst. Eggertsson 
 Vinur kær - Lag - texti: Carr/Nisbet - Guðm. Jónsson

Í okkar fagra landi  
Það er svo margt í okkar makalausa landi sem er merkilegt finnst mér
þótt mannfólk sé þar ekki margt þá er það misjafnt eins og bara vera ber
Já allt frá rónum upp í ráðherra og reyndar miklu fleira telja má
í okkar fagra landi býr svo fjölbreytt þjóð, þótt frekar sé hún smá.

Þar flestir heimta eitthvað arðvænlegt frá álbræðslu og niðrí sterkan bjór
á fundum Alþingis menn fjasa og eru í framan eins og verkakvennakór
og sífellt ungir hneyksla aldna því að engin kynslóð aðra skilja má
í okkar fagra landi býr samt fjölbreytt þjóð, þótt frekar sé hún smá.

Svo skapast átrúnaðargoð sem eru algerlega dýrkuð fremst og fyrst
til dæmis Beethoven og Laxness eða Björgvin eða Bítlarnir og Liszt
En það sem æði er í dag er orðinn úrgangur á morgun mörgum hjá
í okkar fagra landi býr svo fjölbreytt þjóð, þótt frekar sé hún smá.
 
Og ennþá strákar elta stelpur ef þeim stendur ekki á sama um ástaryl
bæði í sólskini og bleytu eða stormi eða slyddu eða byl
Með öllum ráðum mátti reyna eins og rándýr þeirra ástum til að ná
í okkar fagra landi býr enn fjörug þjóð, þótt frekar sé hún smá.

En samt er flestu þessu fólki eitthvað furðulega sameiginlegt með
þess vegna elska ég það allt saman með allt þess skap og alla kosti og geð
Ég vildi helst bara ekki annars staðar vera en þessum vinum mínum hjá
í okkar fagra landi býr svo fjölbreytt þjóð, þótt frekar sé hún smá.

Já alltaf vil ég vera hér þó vindar vonsku stundum blási á mót mér hjá
í okkar fagra landi býr svo fjölbreytt þjóð, þótt frekar sé hún smá.
í okkar fagra landi býr svo fjölbreytt þjóð, þótt frekar sé hún smá.

SG-hljómplötur
Hljómplötur gefnar út árið 1970
Time and Time Again

Time and Time Again er önnur plata hljómsveitarinnar Lada Sport, og var útgefin 9. júlí árið 2007 hjá keflvísku útgáfunni Geimsteinn. Platan var tekin upp að mestu leyti í stúdíó Geimsteini vorið 2007, upptökustjóri hennar var Axel Árnason. Fyrsta lag í útvarpsspilun var lagið „Love Donors“ sumarið 2006, annað lag í spilun kom út rétt áður en platan sjálf kom út, og hét það „The World Is a Place for Kids Going Far“, náði það í 1. sæti á útvarpsstöðinni Radíó Reykjavík.

Lagalisti 

</div>

Meðspilarar og hönnun á umslagi 
Á plötunni Time and Time Again spila með þeim í Lada Sport; 

 Gísli Steinn Péturson á gítar og gítarforritun
 Katrína Mogensen (Mammút), Zahran og Emojoung á bakröddum
 Þórður Hermannsson á selló
 Margrét Soffía Einarsdóttir á fiðlu
 Ívar Schram rappar
 Eiríkur Rafn Stefánsson á trompet

Umslagið er hannað af Haraldi Leví Gunnarssyni, trommuleikara Lada Sport en ljósmyndin framan á tekin af Hilmi Berg Ragnarssyni. Diskurinn er gefinn út í Super Jewel Case.

Íslenskar hljómplötur
Robert F. Kennedy

Robert Francis Kennedy eða Bobby Kennedy, einnig þekktur sem RFK (20. nóvember 1925 — 6. júní 1968) var bandarískur stjórnmálamaður, dómsmálaráðherra og forsetaframbjóðandi. Hann var yngri bróðir Johns F. Kennedy Bandaríkjaforseta og gegndi embætti dómsmálaráðherra í ríkisstjórn hans á árunum 1961 til 1964. Hann var einn af nánustu samstarfsmönnum forsetans og einn helsti ráðgjafi hans í Kúbudeilunni. Hans er minnst fyrir framlag sitt til réttindabaráttu afrískættaðra Bandaríkjamanna á 6. og 7. áratug 20. aldar. 

Kennedy gegndi embætti dómsmálaráðherra undir forsæti Lyndons B. Johnson í níu mánuðu eftir morðið á bróður hans, John F. Kennedy. Hann lét af starfi í september 1964 og varð fulltrúi New York-fylkis á öldungadeild Bandaríkjaþings í nóvember sama ár. Hann var ósammála Johnson um Víetnamstríðið og ýmislegt annað. 

Árið 1968 tilkynnti Kennedy að hann sæktist eftir tilnefningu Demókrataflokksins til framboðs í forsetakosningum sama ár. Kennedy var skotinn í eldhúsi Ambassador-hótelsins í Los Angeles, skömmu eftir að hann hafði tilkynnt sigur sinn í undankosningunum í Kaliforníu þann 5. júní 1968 og lést hann daginn eftir.

Stuttu eftir dauða Kennedy var palestínskur innflytjandi að nafni Sirhan Sirhan handtekinn fyrir morðið. Sirhan játaði á sig morðið og var dæmdur til dauða árið 1969 en dómnum var síðar breytt í lífstíðarfangelsi. Sirhan Sirhan hafði verið stuðningsmaður Kennedy en hafði snúist gegn honum þar sem hann hafði þótt hallur undir Ísraelsríki og hafði átt þátt í sölu 50 orrustuþota til Ísraela.

Tilvísanir

Bandarískir öldungadeildarþingmenn
Kennedy, Robert F.
Dómsmálaráðherrar Bandaríkjanna
Frambjóðendur til embættis forseta Bandaríkjanna 1968
Leiðtogar Kalda stríðsins
Vestur-Kasakstanfylki

Vestur-Kasakstanfylki (kasakska: Батыс Қазақстан облысы, rússneska: Западно-Казахстанская область) er fylki í Vestur-Kasakstan. Höfuðborg fylkisins er borgin Óral.

Tenglar 
Opinber vefsíða Vestur-Kasakstanfylkis (á kasöksku og rússnesku)

Kasakstan
Fylki í Kasakstan
Babsk

Babsk er þorp í miðhluta Póllands, i województwo łódzkie (Łódź-hérað), á milli borganna Łódź og Varsjár, við fljótið.Íbúar voru 690 árið 2005.

Tenglar
 Babsk  (pólska)
 Kort

Þorp í Póllandi
Bókasafn Kópavogs

Bókasafn Kópavogs er vettvangur bæjarbúa til að hittast, verja tíma með vinum og fjölskyldu og nýta sér úrval bóka, tímarita og mynddiska. Safnkosturinn er lifandi og tekur mark af síbreytilegum þörfum gesta. Starfsemin er fjölbreytt; tekið er á móti hópum allt árið og meðal fastra liða á bókasafninu eru sögustundir, fyrirlestrar, leshringir og handavinnuklúbbur.  

Safnið er hluti af Menningarhúsum Kópavogs og er aðalsafn þess í Hamraborg 6A og útibúið Lindasafn í Núpalind 7.

Bókasafn Kópavogs er í samstarfi við Bókasafn Garðabæjar og Bókasafn Hafnarfjarðar. Samstarfið er á þá leið að hafi lánþegi gilt skírteini í einu safnanna getur hann fengið lánað efni á þeim öllum.

Saga 
1948 ræddi Jón úr Vör við oddvita Kópavogshrepps Finnboga Rút Valdimarsson um nauðsyn þess að stofna bókasafn. Kópavogshreppur lagði fyrst til fé til bókasafns árið 1949 þegar 2000 krónur voru lagðar fram.

Í janúar 1953 var sent dreifibréf til íbúa Kópavogshrepps þar sem undirtektir voru kannaðar með að stofna lestrarfélag, undir bréfið rituðu Áslaug Eggertsdóttir, Jón Þorsteinsson og Jón úr Vör. Félagið var stofnað 15. mars 1953 og hafði í fyrstu aðsetur í Kópavogsskóla og síðan einnig í Kársnesskóla.

Jón úr Vör og Sigurður Ólafsson voru fyrstu bókaverðir safnsins, 1962 var Jón svo eini bókavörðurinn en hafði skáldin Þorstein frá Hamri og Jón Óskar sér til aðstoðar um skamman tíma.

1964 flutti safnið í 150 fermetra aðstöðu í nýju félagsheimili bæjarins. 1981 flutti það svo í Fannborg 3-5 og var þar til húsa allt þar til það flutti í Hamraborg 6a þann 11. maí 2002. Sama ár opnaði útibú frá safninu í Lindaskóla í 190 fermetra húsnæði.

Forstöðumenn bókasafnsins hafa verið Jón úr Vör frá stofnun 1953 til 1977, Hrafn Andrés Harðarson sem hóf störf þar í ágúst 1976 og tók við af Jóni úr Vör i janúar 1977 og Lísa Zachrison Valdimarsdóttir sem tók við starfinu í ágúst 2015.

Afgreiðslutími 
 Afgreiðslutími aðalsafns:
 Mánudaga - föstudaga kl. 8:00 – 18:00
 Laugardaga kl. 11:00 – 17:00
 Sunnudagar: Lokað
 Afgreiðslutími Lindasafns:
 Mánudaga - fimmtudaga kl. 13:00 – 18:00
 Laugardaga kl. 11:00 – 15:00
 Sunnudagar: Lokað

Heimildir 
 
 http://www.vb.is/frettir/lisa-nyr-forstodumadur-bokasafns-kopavogs/116597/

Tengt efni 
 Kópavogur
 Gerðarsafn
 Molinn
 Tónlistarsafn Íslands
 Náttúrufræðistofa Kópavogs

Tenglar 
Heimasíða safnsins

Íslensk bókasöfn
Byggingar í Kópavogi
Jón úr Vör

Sjá aðgreiningarsíðu fyrir aðra einstaklinga sem heita Jón Jónsson.
Jón Jónsson (f. 21. janúar 1917, d. 4. mars 2000) betur þekktur sem Jón úr Vör var rithöfundur, ritstjóri, fornbóksali og fyrsti bæjarbókavörður Bókasafns Kópavogs.

Tengt efni 
Tilnefningar til bókmenntaverðlauna Norðurlandaráðs frá Íslandi
 Bókmenntaverðlaun Norðurlandaráðs

Heimildir  
 

Handhafar riddarakross Hinnar íslensku fálkaorðu
Orðuveitingar Hinnar íslensku fálkaorðu 1941-1950

Hér er listi yfir þá sem hafa fengið Hina íslensku fálkaorðu á árabilinu 1941 til 1950. Fálkaorðan er íslensk heiðursviðurkenning sem er veitt einstaklingum, bæði íslenskum og erlendum. Nýjum orðuhöfum er oftast veitt viðurkenningin 1. janúar eða 17. júní það ár.

1948

Riddarakross 
Theódóra Sveinsdóttir, matreiðslukona.

1946

Riddarakross 
 Agnar Klemens Jónsson, skrifstofustjóri utanríkisráðuneytisins.
 Emanúel Cortez, yfirprentari.
 Guðmundur Þorbjarnarson, bóndi að Stóra-Hofi, fyrir störf í þágu sveitunga og bændastéttarinnar.
 Ingvar Gunnarsson, kennari, Hafnarfirði, fyrir ræktun Hellisgerðis.

Stórriddarakross 
 Georgía Björnsson, forsetafrú.
 Jón Sigurðsson, skrifstofustjóri Alþingis.

1945

Riddarakross 
 Bogi Ólafsson, yfirkennari.
 Guðbrandur Björnsson, prófastur að Hofsósi.
 Jakob Einarsson, prófastur að Hofi, Vopnafirði.
 Jón Sigurðsson, skipstjóri.
 Magnús Guðnason, steinsmiður.

Stórriddarakross 
 Kjartan Thors, framkvæmdastjóri, störf að aukningu og eflingu atvinnuvega.
 Sigurður Sigurðsson, berklayfirlæknir, störf í þágu heilbrigðismála.

Heimild 

Hin íslenska fálkaorða
Orðuveitingar Hinnar íslensku fálkaorðu 1961-1970



1969

Riddarakross 
 Bjarni Ingimarsson, skipstjóri, fyrir skipstjórnarstörf.
 Eyþór Stefánsson, tónskáld, störf að tónlistar- og leiklistarmálum.
 Séra Jón Þorvarðarson, fyrir embættisstörf.
 Pálmi Einarsson, fyrrverandi landnámsstjóri, störf að landbúnaðarmálum.
 Sigríður J. Magnússon, störf að félagsmálum kvenna.
 Dr. Sigurður Samúelsson, störf á sviði heilbrigðismála.
 Sigurgeir Sigurjónsson, hæstaréttarlögmaður, störf að mannréttindamálum á vegum Evrópuráðsins.
 Þórður Runólfsson, öryggismálastjóri, störf á sviði öryggismála.

Stórriddarakross 
 Árni Pálsson, fyrrverandi yfirverkfræðingur, fyrir verkfræðistörf.
 Einar B. Guðmundsson, hæstaréttarlögmaður, störf í þágu viðskipta- og samgöngumála.

Heimild 

Hin íslenska fálkaorða
Bandalag íslenskra leikfélaga

Bandalag íslenskra leikfélaga (skammstafað BÍL) er samtök áhugaleikfélaga á Íslandi. Samtökin voru stofnuð árið 1950 og var Ævar Kvaran helsti hvatamaðurinn að stofnun þeirra.

Bandalagið rekur Þjónustumiðstöð að Kleppsmýrarvegi 8 í Reykjavík. Þjónustumiðstöðin sinnir ýmsum málum fyrir áhugaleiklistarhreyfinguna en einnig er þar almenn þjónusta við leikhús og leikhópa af öllu tagi. Meðal annars er hægt að kaupa þar förðunarvörur og þar er einnig að finna stærsta leikritasafn landsins. Bandalagið hefur starfrækt leiklistarskóla síðan árið 1997 til að byrja með að Húsabakka í Svarfaðardal en skólinn flutti árið 2010 í Húnavallaskóla og árið 2017 í Reykjaskóla í Hrútafirði. Þar er á hverju sumri er boðið upp á leiklistarnámskeið af ýmsu tagi auk námskeiða í leikstjórn, leikritun og ýmsu fleira. 

Bandagið er aðili að:
 NAR, norrænu áhugaleiklistarsamtökunum
 NEATA, Norður-evrópsku áhugaleiklistarsamtökunum
 IATA, alþjóðaleikhúshreyfingunni. 

Þá er Bandalagið einnig meðlimur í Leiklistarsambandi Íslands sem m.a. stendur fyrir Grímunni.

Tenglar 
 Leiklistarvefurinn - vefur Bandalags íslenskra leikfélaga
 Norræna áhugaleikhúsráðið 
 Norður-evrópsku áhugaleiklistarsamtökin 
 Alþjóðahreyfing áhugaleikhúsa

Íslensk leikfélög‎
Gaddavír

Gaddavír er vír með hvössum göddum eða blöðum sem er notaður í girðingar og ofaná veggi. Gaddavír var mikið notaður sem vörn í skotgrafahernaði. Sá sem reynir að komast yfir eða gegnum gaddavír verður fyrir óþægindum og á það á hættu að særast alvarlega. 

Gaddavír er tiltölulega ódýr og einfaldur í uppsetningu miðað við girðingarefni almennt. Hann er fyrsti vírinn sem hægt var að nota sem aðhald fyrir nautgripi.

Tenglar 
 Gaddavírslögin; 1. grein í Ingólfi 1904
 Gaddavírslögin; 2. grein í Ingólfi 1904

Girðingaefni
Samúel Jónsson

Samúel Jónsson (15. september 1884 – 5. janúar 1969) var bóndi í Brautarholti í Selárdal í Ketilsdalahreppi í Arnarfirði. Hann er oftast nefndur Samúel Jónsson í Selárdal eða Listamaðurinn með barnshjartað og er einn frægasti alþýðulistamaður sem upp hefur komið á Íslandi í seinni tíð.

Samúel málaði mikið sem ungur maður, en ferill stærri verka hans hófst þegar hann reisti sér kirkju með laukturni á landareign sinni. Það gerði hann þegar sóknarnefndin vildi ekki hafa altaristöfluna sem hann hafði málað í Selárdalskirkju, en kirkjan átti gamla altaristöflu og hún fékk að vera. Samúel gerði einnig frægt líkan af Péturskirkjunni sem og líkan af indversku musteri, sem listasafn ASÍ tók að sér eftir andlát hans. Hann gerði einnig styttu af Leifi heppna og steypti upp eftirmynd af frægum gosbrunni sem er í Ljónagarðinum (Patio de los Leones) í Alhambra á Spáni. Mörg af þessum stærri verkum hans er enn að finna í Selárdal, en hafa legið undir skemmdum frá andláti hans. Í kringum 1998 var stofnað félag um endurreisn og viðhald á listaverkum hans. Sumrin 2004-2007 var farið í miklar endurbætur á listaverkunum.

Samúel eignaðist 3 börn með konu sinni, Salóme Samúelsdóttur. Þau létust öll á unga aldri.

Tenglar 
 Listamaðurinn með barnshjartað; Lesbók Morgunblaðsins 1976
 Samúel Jónsson í Brautarholti

Heimildir 

Íslenskir myndlistarmenn
Íslenskir myndhöggvarar
Ártúnsholt

Ártúnsholt, oft kallað Ártún, er hverfi í Reykjavík sem hluti er af Árbæjarhverfi og er kennt við býlið Ártún. Hverfið var byggt á níunda áratugnum og hefur póstnúmerið 110. Öll götuheiti í hverfinu hafa annaðhvort endinguna -kvísl eða -hyl, að undantöldu aðalgötunum Straumur og Strengur og götunni Árkvörn. Í Árkvörn er hverfisgrunnskólinn Ártúnsskóli og leikskólinn Kvarnaborg. Í Ártúnsskóla eru grænar peysur skólabúningur skólans. Skólinn hlaut Íslensku menntaverðlaunin árið 2006. Fyrirhugað er að sameina Ártúnsskóla, Kvarnaborg og frístundaheimilið Skólasel. Íþróttafélag hverfisins er Fylkir. Í Ártúnsbrekku er liggur Vesturlandsvegur. Í brekkunni er einnig endurgjaldslaus skíðalyfta á veturna og 18 holu púttvöllur á sumrin.

Heimildir
 Stýrihópur um sameiningu Ártúnsskóla við leikskólann Kvarnaborg og frístundaheimilið Skólasel í Ártúnsholti, sótt 14. júní 2012
 Ártúnsskóli fær Íslensku menntaverðlaunin 2006, sótt 14. júní 2012

Hverfi Reykjavíkur
Harry Potter og Fönixreglan (kvikmynd)

Harry Potter og Fönixreglan (á ensku: Harry Potter and the Order of the Phoenix) er fimmta kvikmyndin í Harry Potter-kvikmyndaseríunni. Myndin byggist á skáldsögu eftir J. K. Rowling með sama titil.

Tenglar 
 

Breskar kvikmyndir
Harry Potter-kvikmyndir
ja:ハリー・ポッターと不死鳥の騎士団#映画
Pavlódarfylki

Pavlódarfylki (kasakska: Павлодар облысы, rússneska: Павлодарская область) er fylki í Norður-Kasakstan. Höfuðborg fylkisins er borgin Pavlódar.

Tenglar 
Opinber vefsíðan Pavlódarfylkisins (á kasöksku og rússnesku)

Kasakstan
Fylki í Kasakstan
Almaty

Almaty (kasakska: Алматы) er stærsta borg Kasakstans. Almaty er líka fylki í Kasakstan, en borgin Almaty er fylki án staðarrar eins og Medeú og Sjimkent, sem liggja í Almatyfylkinu. Orðið „Almaty“ eða gamla orðið „Alma-Ata“ þýðir „faðir epla“.

Myndasafn

Tenglar 
 www.almaty.kz Opinber vefsíðan Almaty borg/fylkisins (á rússnesku) 

Kasakstan
Borgir í Kasakstan
Svarthöfðasauðfé

Svarthöfðasauðfé eða svarthöfðafé (e. Scottish blackface) er sérstakt sauðfjárkyn upprunalega ræktað í Skotlandi. Svarthöfðasauðfé er smávaxið með hvítan búk en svart höfuð og fætur. Bæði kynin eru hyrnd og ull þess er með langt tog.

Svarthöfðasauðfé var flutt til Íslands eftir 1940 til kynbóta, en það hvarf úr stofninum við fjárskiptin 1951-1954. Var kynið meðal annars notað í blendingsrækt að Hesti í Borgarfirði.

Fjárkyn
Gunnþórunn Halldórsdóttir

Gunnþórunn Halldórsdóttir (9. janúar 1872 - 15. febrúar 1959) var íslensk leikkona á upphafsárum leiklistar í Reykjavík. Hún kom fyrst fram á leiksviði 6. janúar 1895. Hún sneri sér seinna að kaupsýslu og rak búskap að Nesjum í Grafningi.

Tengill 
 Gunnþórunn Halldórsdóttir; grein í Lesbók Morgunblaðsins 1962

Íslenskir leikarar
Íslenskar konur
Stefanía Guðmundsdóttir

Stefanía (Anna) Guðmundsdóttir (29. júní 1876 - 16. janúar 1926) var íslensk leikkona á upphafsárum leiklistar í Reykjavík. Fáar leikkonur nutu jafnmikillar aðdáunar og Stefanía og hún var álitin fremsta leikkona á Íslandi á sínum tíma. Hún lék í fyrsti skiptið 30. janúar 1893 þá aðeins 16 ára gömul.

Dóttir Stefaníu, Anna Borg, varð einnig víðfræg leikkona.

Tenglar 
 Um Stefaníu á vef Leikminjasafns Íslands 
 Frú Stefanía, grein eftir Svein Einarsson; Lesbók Morgunblaðsins 14. júní 1970, bls. 8-11

Íslenskir leikarar
Íslenskar konur
Jarún

Jarún er íslenskt kvenmannsnafn myndað af forliðnum ja- sem kemur úr stofninum Jave (guð) og endingunni -rún sem þýðir tákn. Það þýðir því guðstákn. Nafnið var búið til af hjónunum Jakobi Frímanni Magnússyni og Birnu Rún Gísladóttur fyrir dóttur þeirra sem fæddist í maí 2007 og hlaut náð fyrir augum Mannanafnanefndar.

Dreifing á Íslandi

Heimildir 
 
 

Íslensk kvenmannsnöfn
Silný kafe

Silný kafe er kvikmynd sem var samframleidd á Íslandi og Tékklandi. Leikstjóri og handritshöfundur var Börkur Gunnarsson. Myndin var öll tekin í Tékklandi þar sem hún gerist,  og aðeins tveir íslendingar birtast í myndinni. Þeir tala   dálítið af íslensku sín á milli en þó aðallega á ensku.

Íslenskar kvikmyndir
Tékkneskar kvikmyndir
Merki Kópavogsbæjar

Merki Kópavogsbæjar var valið í samkeppni árið 1965 og var tekið í notkun það sama ár í tilefni 10 ára afmæli bæjarins.

Allmargar tillögur bárust og greiddi bæjarstjórn atkvæði um tillögurnar 26. mars 1965 á bæjarstjórnarfundi. Sigurtillagan er núverandi merki sem hlaut 9 atkvæði.Höfundar þess eru Sigurveig Magnúsdóttir arkitekt og Ingvi Magnússon auglýsingateiknari.

Merkið sýnir boga Kópavogskirkju með selkópi fyrir neðan. Græni liturinn er Pantone 356.

Heimild 
 
 

Kópavogur
Byggðarmerki íslenskra sveitarfélaga
 Merki Kópavogsbæjar á heimasíðu bæjarins
Karakúlfé

Karakúlfé (fræðiheiti: Ovis vignei) er sérstök sauðfjártegund upprunnin í Úsbekistan og gefur af sér mjög verðmætar gærur (sérstaklega lömbin). Karakúlféð er nefnt eftir þorpi í Úsbekistan þar sem ræktun þessa sauðfjár hófst. Árið 1933 var flutt inn karakúlfé til Íslands frá Þýskalandi, en með þeim fluttist hingað garnaveiki (Paratuberculosis) sem gerði mikinn usla í sauðfé bænda um nær allt land.

Ær af karakúlkyni hafa engan sérstakan fengitíma heldur geta þær borið þrisvar sinnum á tveimur árum. Gefur það þannig meiri afurðir þar sem lömbunum er slátrað ungum út af gærunum. Gærurnar eru saltaðar, stundum sútaðar, og verður þá til hið svokallaða persaskinn.

Merking karakúl í karakúlfé 
Orðið karakúl er komið inn í íslenskt ritmál nálægt miðri 20. öld. Það merkir: Með svört eyru, og er afbökun úr tyrknesku orðunum: qara qulag (svart eyra). Það merkir: Loðskinn sem haft er í kvenkápur. Skinnið er af persneskum gaupum sem eru heldur stærri en refir. Það er með rauðbrúnu hári. Eyrun á gaupunum eru stór og svarthærð.

Karakúlfé á Íslandi
Árið 1933 voru fluttar inn 20 karakúlkindur, 15 hrútar og 5 ær. Féð var tvo mánuði í sóttkví en var svo dreift um ýmsa staða á landinu og stunduð blendingsrækt við íslenskt fé nema á Hólum í Hjaltadal þar sem það var hreinræktað. Með þessu karakúlfé bárust til landsins eftirfarandi fjárpestir:
 Votamæði (borgfiska mæðuveikin)
 Þurramæði (þingeyska mæðuveikin)
 Visna
 Garnaveiki
 Kýlapest
Þessar fjárpestir ollu miklu tjóni.

Tilvísanir 

Sauðfé
Styttur

Styttur er stutt ull á bóg og bringu. Styttur er fleirtöluorð. 

Ull
Spikdyndilfé

Spikdyndilfé er sauðfjártegund sem safnar sérstaklega mikilli fitu í dyndilinn.

Sauðfé
Fjallafé

Fjallafé (eða snæfé) (fræðiheiti: Ovis montana) er sauðfjártegund. Sauðfé ættað af Hólsfjöllum hefur einnig verið nefnt fjallafé á Íslandi. 

Sauðfé
Merki Reykjavíkurborgar

Merki Reykjavíkurborgar sýnir hvítar öndvegissúlur Ingólfs Arnarsonar og öldur á bláum grunni og gotneskum skildi. Það er teiknað af Halldóri Péturssyni, teiknara, sem var ráðinn til að útfæra merkið á grundvelli samkeppni sem bæjarstjórn Reykjavíkur efndi til í mars 1951.

Endanleg útfærsla merkisins var samþykkt á fundi 14. maí 1957 og hlaut samþykki bæjarstjórnar 6. júní það ár.

Heimildir 
 
 
Reykjavík
Borgarstjóri

Borgarstjóri er æðsti embættismaður borgar og bæjarstjóri er æðsti embættismaður bæjar. Þeir eru iðulega kjörnir í einstaklingskosningu eða af starfandi meirihluta borgarstjórnar.

Á Íslandi er borgarstjórinn í Reykjavík framkvæmdastjóri Reykjavíkurborgar. Borgarstjórn kýs borgarstjóra og yfirleitt verður sitjandi borgarfulltrúi fyrir valinu. Hliðstæð embætti í öðrum sveitarfélögum landsins eru bæjarstjórar, sveitarstjórar og hreppstjórar.

Stjórnmál
Jim Carrey

James Eugene Carrey (f. 17. janúar 1962), best þekktur sem Jim Carrey, er leikari og uppistandari, sem er fæddur í Kanada, en hefur aðallega búið og starfað í Bandaríkjunum. Hann hefur unnið til tvennra Golden Globe-verðlauna.

Ævi

Yngri ár

Carrey fæddist í Newmarket, Ontario í Kanada. Foreldrar hans eru Kathleen Oram, heimavinnandi húsmóðir og Percy Carrey, tónlistarmaður og bókhaldari.  Carrey á þrjú eldri systkini: John, Patricia og Rita. Fjölskyldan er kaþólsk og er ættuð frá Frakklandi. Frá ungum aldri hafði hann gaman að því að skemmta fólki. Kennarar hans leyfðu honum oft að vera með hálfgert uppistand fyrir bekkinn í lok skóladags. Var það umsamið þannig að hann myndi ekki trufla eðlilegt skólahald. 

Fjölskylan flutti til Scarborough árið 1976 þegar Carrey var 14 ára. Hann gekk þar í kaþólskan skóla í North York í tvö ár. Síðan fekk hann í Agincourt Collegiate-stofnunina, elsta menntaskóla Scarborough.

Upphaf ferils sem skemmtikraftur
Árið 1979 var Carrey með uppistönd á Yuk Yuk's í Toronto. Umboðsmaður Carrey var Leatrice Spevack. Í febrúar 1981, þegar Carrey var nýorðinn 19 ára, var birt grein um hann í dagblaðinu Toronto Star. Þar var honum lýst sem „rísandi stjörnu“

Upphaf kvikmyndaferils
Fyrsta kvikmynd Carrey var myndin Rubberface (1983). Hann lék einnig í myndum eins og Peggy Sue Got Married (1986), Earth Girls are Easy (1988) og The Dead Pool (1988) en Carrey bar ekki mikið úr býtum fyrir leik sinn í þeim myndum. Það breyttist heldur betur árið 1994 þegar hann lék í þremur myndum sem slógu allar í gegn: Ace Ventura: Pet Detective, The Mask og Dumb and Dumber.

Tilvísanir

Tenglar

 
 

Bandarískir leikarar
Kanadískir leikarar
Sjeviotfé

Sjevíotfé eða Cheviotfé er sauðfjártegund sem á ættir sínar að rekja til Sjevíotfjalla í Skotlandi. Norðmenn fluttu mikið inn af cheviot-sauðkindum á nítjándu öld og hefur kynið haft áhrif á önnur norsk kyn.

Sjevíotfé hefur mikinn fallþunga og er ræktað til kjötframleiðslu. Ullin af því er nýtt í tweedefni. Kynið er harðgert og þolir vel veruna í fjöllunum. Það er hvítt, kollótt og hefur stundum svartar fætur.

Fjárkyn
Stuttrófufé

Stuttrófufé er sauðfjárkyn með stuttan dyndil. Norræn sauðfjárkyn tilheyra Norður-evrópsku stuttrófufé og eru talin skyldari stuttrófufé í Evrópu en öðrum fjarlægari sauðfjárkynjum. 

Sauðfé
Heiðafé

Heiðafé (fræðiheiti: Ovis brachyura var. borealis) er smávaxið dyndilstutt sauðfjárkyn sem var á Norðurlöndum að fornu og sem íslenskt sauðfé er talið komið af. 

Sauðfé